Komission asetus (EY) N:o 2092/98, annettu 30 päivänä syyskuuta 1998, yhteisön kalastusalueita ja kalavaroja koskevista pyyntiponnistusilmoituksista



Virallinen lehti nro L 266 , 01/10/1998 s. 0047 - 0058



KOMISSION ASETUS (EY) N:o 2092/98, annettu 30 päivänä syyskuuta 1998, yhteisön kalastusalueita ja kalavaroja koskevista pyyntiponnistusilmoituksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1), sellaisena kuin se on muutettuna asetuksella (EY) N:o 1181/98 (2) ja erityisesti sen 13 artiklan, sekä katsoo, että komissio varmistaa yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (3), sellaisena kuin se on viimeksi muutettuna asetuksella (EY) N:o 2635/97 (4), ja erityisesti sen 19 f artiklan 3 kohdan mukaan, että valvonnasta vastuussa olevilla jäsenvaltioilla on käytettävissään niiden vesille pääsevien alusten tunnistamista koskevat tiedot, tiettyjä yhteisön kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetun neuvoston asetuksen (EY) N:o 685/95 (5) ja Itämeren pyyntiponnistusten hallintojärjestelmästä 24 päivänä huhtikuuta 1997 annetun neuvoston asetuksen (EY) N:o 779/97 (6) mukaista pyyntiponnistuksen hallintaa koskevien järjestelyjen täytäntöönpanossa korostuu tarve mukauttaa säännöksiä, joilla varmistetaan, että nimettyjen kalastusalusten luetteloita koskevat tiedot toimitetaan viipymättä, komission asetuksessa (EY) N:o 2090/98 (7) vahvistetaan perusteet yhteisön kalastusalusrekisteriä koskevien tietojen toimittamiselle, tiedoissa, jotka koskevat pyyntiponnistusta kalastustyypin mukaan, olisi viitattava yhteisön kalastusalusrekisterissä oleviin tietoihin, ja tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltioiden on toimitettava tämän asetuksen liitteessä III vahvistettuja menettelyjä noudattaen komissiolle asetuksen (ETY) N:o 2847/93 19 f artiklan 1 kohdassa tarkoitetut tiedot sekä luettelot aluksista, joilla on lupa harjoittaa asetuksen (EY) N:o 685/95 liitteessä I ja asetuksen (EY) N:o 779/97 liitteessä mainittua kalastustoimintaa. Alusluetteloiden muutoksista on ilmoitettava komissiolle samaa menettelyä noudattaen viimeistään neljä työpäivää ennen aluksen tuloa kyseiselle kalastusalueelle. Komissio kuittaa televerkon välityksellä digitaalisessa muodossa toimitetut luetteloihin tehdyt muutokset vastaanotetuiksi viimeistään kaksi päivää ennen aluksen tuloa kalastusalueelle. 2 artikla Jäsenvaltioiden on toimitettava tämän asetuksen liitteen I mukaisesti komissiolle asetuksen (ETY) N:o 2847/93 19 i artiklassa tarkoitetut pyyntiponnistuksesta kerätyt tiedot seuraavasti: - pohjakalalajien osalta ennen kunkin kuukauden 15 päivää edeltävän kuukauden tiedot jokaiselta asetuksen (ETY) N:o 2847/93 19 a artiklan 1 kohdassa tarkoitetulta alueelta, - pohjakalalajien, lohen, meritaimenen ja makean veden kalojen osalta ennen 15 päivää huhtikuuta, 15 päivää heinäkuuta, 15 päivää lokakuuta ja 15 päivää tammikuuta edeltävän vuosineljänneksen tiedot ja ennen kunkin vuoden 15 päivää helmikuuta edeltävän kalenterivuoden jokaisen kuukauden tiedot jokaiselta asetuksen (ETY) N:o 2847/93 19 a artiklan 1 kohdan a alakohdassa tarkoitetulta alueelta, - pelagisten lajien osalta edellisen kalenterineljänneksen osalta ennen jokaisen kalenterineljänneksen ensimmäisen kuukauden loppua asetuksen (ETY) N:o 2847/93 19 a artiklan 1 kohdassa tarkoitetulta alueelta. 3 artikla Rekisterissä olevia virheellisiä tietoja koskevat korjaukset on toimitettava komissiolle virheen havaitsemista seuraavien 30 päivän kuluessa. 4 artikla Jäsenvaltioiden on viipymättä saatava käyttöönsä, tämän asetuksen liitteessä IV vahvistettujen menettelyjen mukaisesti, sellaisten alusten tunnistetiedot, jotka harjoittavat asetuksen (EY) N:o 685/95 liitteessä I ja asetuksen (EY) N:o 779/97 liitteessä mainittua kalastustoimintaa niiden lainkäyttövaltaan tai suvereniteettiin kuuluvilla alueilla. 5 artikla Jäsenvaltioiden on toimitettava tässä asetuksessa tarkoitetut tiedot komissiolle digitaalisessa muodossa televerkon välityksellä liitteissä I - IV annettujen yksityiskohtaisten sääntöjen ja koodien mukaisesti. Komissio kuittaa viestit vastaanotetuiksi, kun ne on tallennettu tietokantaan. 6 artikla Alukset, joita tämä asetus koskee, on tunnistettava asetuksen (EY) N:o 2090/98 liitteessä I tarkoitetun yhteisön kalastusalusrekisteriin merkityn sisäisen numeron avulla. 7 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä syyskuuta 1998. Komission puolesta Emma BONINO Komission jäsen (1) EYVL L 389, 31.12.1992, s. 1 (2) EYVL L 164, 9.6.1998, s. 1 (3) EYVL L 261, 20.10.1993, s. 1 (4) EYVL L 356, 31.12.1997, s. 14 (5) EYVL L 71, 31.3.1995, s. 5 (6) EYVL L 113, 30.4.1997, s. 1 (7) Ks. tämän virallisen lehden sivu 27 LIITE I PYYNTIPONNISTUS TOIMITETTAVIEN TIETOJEN MÄÄRITTELY JA TIETUEEN KUVAUS >TAULUKON PAIKKA> >TAULUKON PAIKKA> LIITE II >TAULUKON PAIKKA> >TAULUKON PAIKKA> LIITE III LUETTELO ALUKSISTA KALASTUSTYYPIN MUKAAN >TAULUKON PAIKKA> >TAULUKON PAIKKA> > TAULUKON PAIKKA> >TAULUKON PAIKKA> LIITE IV RANNIKKOVALTIOIDEN TIEDONSAANTIA KOSKEVAT SÄÄNNÖT >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>